Efraim Allsalu - Vikipeedia, vaba entsüklopeedia

# Efraim Allsalu

###

Efraim Allsalu (20. veebruar 1929 Tartu – 7. september 2006 Tartu) oli eesti maalikunstnik.

Olles lõpetanud Tartu 1. Keskkooli, astus ta 1948. aastal Tartu Riiklikusse Kunstiinstituuti. Kui see õppeasutus aastal 1951 suleti, suundus Allsalu jätkama õpinguid Eesti Riiklikusse Kunstiinstituuti Tallinnas, mille ta lõpetas aastal 1954.

Ta kogus maalikunstnikuna kiiresti tuntust ja juba 1960. aastast kuulusid tema tööd Eesti Kunstimuuseumi püsiekspositsiooni. Peamiselt teatakse teda portreede ja lüürilis-sümbolistlike kompositsioonide maalijana. Laia vastukaja pälvis Efraim Allsalu, Ilmar Malini ja Kaljo Polli grupinäitus Tartu Kunstimuuseumis aastal 1964.

Aastal 1969 anti Efraim Allsalule Eesti NSV teenelise kunstniku aunimetus.

Aastal 1982 pälvis tema maal "Õigus" Kristjan Raua nimelise aastapreemia. Aastal 1983 korraldati Eesti Kunstimuuseumis tema isikunäitus.

Efraim Allsalu maeti 10. septembril 2006 Tartu Vana-Peetri kalmistule.

Välja otsitud andmebaasist "http://et.wikipedia.org../../../e/f/r/Efraim_Allsalu_addb.html"

Kategooriad: Eesti kunstnikud | Sündinud 1929 | Surnud 2006

##### Views

- Artikkel
- Arutelu
- Viimane redaktsioon

##### Otsi